SK
16.5.2022
Úradný vestník Európskej únie
C 198/21
Účastníci konania pred vnútroštátnym súdom Odvolateľka: T. S.A.
Odporca: Przewodniczący Krajowej Rady Radiofonii i Telewizji
Prejudiciálna otázka Má sa článok 20 ods.
2 v spojení s článkom 4 ods.
1 smernice Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (1) a články 11 a 20 Charty základných práv Európskej únie vykladať v tom zmysle, že bránia vnútroštátnej právnej úprave, ktorá zakazuje reklamu v detských programoch len prevádzkovateľom televízneho vysielania, ale tento zákaz sa nevzťahuje na poskytovateľov audiovizuálnych mediálnych služieb na požiadanie?
(1)
Ú. v.
EÚ L 95, 2010, s. 1.
Návrh na začatie prejudiciálneho konania, ktorý podal Landgerichts Erfurt (Nemecko) 18. januára 2022 – XXX/Helvetia schweizerische Lebensversicherungs-AG (Vec C-41/22) (2022/C 198/31) Jazyk konania: nemčina Vnútroštátny súd, ktorý podal návrh na začatie prejudiciálneho konania Landgericht Erfurt
Účastníci konania pred vnútroštátnym súdom Žalobca: XXX Žalovaná: Helvetia schweizerische Lebensversicherungs-AG
Prejudiciálne otázky 1.
Bráni právo Únie, najmä článok 15 ods.
1 smernice 90/619/EHS (1), článok 31 smernice 92/96/EHS (2) a článok 35 ods.
1 smernice 2002/83/ES (3), prípadne v spojení s článkom 38 Charty základných práv Európskej únie, vnútroštátnej úprave alebo judikatúre, podľa ktorej sa poistníkovi po oprávnenom uplatnení jeho práva na odstúpenie od zmluvy uloží bremeno tvrdenia a dôkazné bremeno, aby vyčíslil úžitky, ktoré sám požíval prostredníctvom poistenia?
Požaduje právo Únie, predovšetkým zásada efektivity, v prípade prípustnosti takto rozloženého bremena tvrdenia a dôkazného bremena, aby poistník mal výmenou voči poisťovateľovi nároky na poskytnutie informácií alebo iné úľavy, aby tak mohol uplatniť svoje nároky? 2.
Má sa poisťovateľovi, ktorý poistníkovi neposkytol žiadne alebo len nesprávne poučenie o jeho práve na odstúpenie, zakázať, aby sa vo vzťahu k právam poistníka, ktoré z toho vyplývajú, ako najmä právo na odstúpenie, odvolával na zánik práva, zneužitie práva alebo uplynutie času?